ชื่อเรื่อง : การประเมินผลโครงการผ่าตัดต้อกระจกเชิงรุกในระบบหลักประกันสุขภาพถ้วนหน้า

โรงพยาบาลธวัชบุรี อำเภอธวัชบุรี จังหวัดร้อยเอ็ด

**ผู้วิจัย** : นางสาวนิรัฐฐา ยะราไสย์

**บทคัดย่อ**

การวิจัยครั้งนี้เป็นการวิจับเชิงพรรณนา ประเมินผลการดำเนินโครงการผ่าตัดต้อกระจกเชิงรุกในระบบหลักประกันสุขภาพถ้วนหน้า ด้านการเข้าถึงบริการ ลดการรอคิว และเพิ่มคุณภาพการรักษาที่ถูกต้อง ทันท่วงที ลดภาวะแทรกซ้อน และความพิการ และประเมินความครอบคลุมพื้นที่และมาตรฐานระบบการจัดบริการแก่ผู้ป่วยที่มีปัญหาด้านสายตา กลุ่มตัวอย่างที่ใช้ในการวิจัยครั้งนี้ คือเจ้าหน้าที่ รพ.ธวัชบุรี เจ้าหน้าที่ รพ.สต. จำนวน 21 คน และผู้ป่วยที่ได้รับการผ่าตัดต้อกระจกระหว่างวันที่ 28-30 ก.ย. 2556 จำนวน 93 คน เครื่องมือที่ใช้ในการวิจัย ได้แก่ แบบสอบถาม ประกอบด้วยข้อมูล 2 ส่วน คือ ข้อมูลทั่วไป และการประเมินผลเป็นมาตรส่วนประมาณค่า ที่ผ่านการตรวจสอบความตรงเชิงเนื้อหาจากผู้เชี่ยวชาญ ได้ค่าดัชนีความสอดคล้อง (IOC) อยู่ระหว่าง 0.67 – 1.00 เก็บรวบรวมข้อมูลโดยการสัมภาษณ์กลุ่มตัวอย่าง ระหว่างวันที่ 5 – 30 มิถุนายน 2557 วิเคราะห์ข้อมูลโดยใช้สถิติเชิงพรรณา ได้แก่ ร้อยละ ค่าเฉลี่ย ส่วนเบี่ยงเบนมาตรฐาน ผลการวิจัยมีดังต่อไปนี้

ผู้ป่วยผ่าตัดต้อกระจกส่วนใหญ่เป็นเพศหญิง ร้อยละ 54.8 ,มีอายุระหว่าง 65 – 69 ปี ร้อยละ 28.0 , มีสถานภาพสมรสคู่มากถึงร้อยละ 78.5, ส่วนใหญ่จบการศึกษาระดับประถมศึกษา ร้อยละ 94.6, ประกอบอาชีพเกษตรกรรมมากที่สุด ร้อยละ 63.4 , มีรายได้เฉลี่ย 1,000 – 3,000 / เดือน มากที่สุด ร้อยละ 71.0 , จำนวนสมาชิกในครอบครัว 2 -4 คน ร้อยละ 69.9 และเมื่อผ่าตัดต้อกระจกมีลูกหลานดูแลมากที่สุด ร้อยละ 82.8 เจ้าหน้าที่ให้ผู้ให้บริการ ส่วนใหญ่เป็นเพศหญิง ร้อยละ 95.2, มีอายุระหว่าง 40 – 49 ปี ร้อยละ 42.8, อายุต่ำสุดน้อยกว่า 25 ปี, ส่วนใหญ่จบการศึกษาระดับปริญญาตรี ร้อยละ 85.7, ปฏิบัติงานที่โรงพยาบาลส่งเสริมสุขภาพตำบล(รพ.สต.) มากที่สุด ร้อยละ 52.2 , มีตำแหน่งเป็นพยาบาลวิชาชีพ มากที่สุดร้อยละ 85.7 และมีประสบการณ์หรือมีส่วนร่วมในโครงการผ่าตัดต้อกระจก 3 – 4 ปี ร้อยละ 38.09

กลุ่มตัวอย่างผู้ป่วยที่ได้รับการผ่าตัดต้อกระจก จากการประเมินผล รวมทั้ง 4 ด้านได้แก่ ด้านการเข้าถึงบริการลดการรอคิวและเพิ่มคุณภาพการรักษา,ด้านลดการรอคิว,ด้านคุณภาพการรักษาภาวะแทรกซ้อนและความพิการ,ด้านคุณภาพชีวิต อยู่ในระดับมาก (= 2.86) ในขณะที่ความวิตกกังวลหลังการผ่าตัด อยู่ในระดับมาก (= 2.98)สำหรับกลุ่มตัวอย่างผู้ให้บริการประเมินผลโครงการ**ด้านพัฒนาระบบการจัดบริการแก่ผู้ป่วยที่มีปัญหาด้านสายตา ครอบคลุมทุกพื้นที่และได้มาตรฐานบริการ อยู่ในระดับมาก (=** 3.99 ) **ด้านการพัฒนาระบบการ**จัดการด้านสารสนเทศ **อยู่ในระดับมาก (=** 3.85 ) และ**ด้านการประสานความร่วมมือกับหน่วยงาน อยู่ในระดับมาก (=** 3.85 )

ข้อเสนอแนะจากการวิจัยได้แก่ พัฒนาระบบการให้บริการเชิงรุกให้มีประสิทธิภาพมากขึ้นและพัฒนาปรับปรุงรูปแบบการให้ข้อมูลการผ่าตัดต้อกระจกที่เข้าใจง่าย ชัดเจนเหมาะกับกลุ่มผู้ป่วย